Zadeva C‑46/15

Ambisig – Ambiente e Sistemas de Informação Geográfica SA

proti

AICP – Associação de Industriais do Concelho de Pombal

(Predlog za sprejetje predhodne odločbe,

ki ga je vložilo Tribunal Central Administrativo Sul)

„Predhodno odločanje — Javna naročila — Direktiva 2004/18/ES — Člen 48(2)(a)(ii), druga alinea — Tehnične sposobnosti gospodarskih subjektov — Neposredni učinek — Dokazila — Hierarhično razmerje med potrdilom zasebnega kupca in enostransko izjavo ponudnika — Načelo sorazmernosti — Prepoved bistvenih sprememb določenih dokazil“

Povzetek – Sodba Sodišča (peti senat) z dne 7. julija 2016

Približevanje zakonodaj – Postopki za oddajo javnih naročil gradenj, blaga in storitev – Direktiva 2004/18 – Oddaja javnih naročil – Pogoji za ugotavljanje sposobnosti – Tehnična in strokovna sposobnost – Dokazna sredstva – Možnost naročnika, da zahteva, da potrdilo zasebnega kupca overi notar – Izključitev

Približevanje zakonodaj – Postopki za oddajo javnih naročil gradenj, blaga in storitev – Direktiva 2004/18 – Oddaja javnih naročil – Pogoji za ugotavljanje sposobnosti – Tehnična in strokovna sposobnost – Dokazna sredstva – Hierarhično razmerje med potrdilom zasebnega kupca in enostransko izjavo ponudnika – Omejitev uporabe enostranskih izjav na primere, ko ni mogoče dobiti tega potrdila – Nedopustnost – Kršitev načela sorazmernosti

Približevanje zakonodaj – Postopki za oddajo javnih naročil gradenj, blaga in storitev – Direktiva 2004/18 – Oddaja javnih naročil – Pogoji za ugotavljanje sposobnosti – Tehnična in strokovna sposobnost – Dokazna sredstva – Člen 48(2)(a)(ii), druga alinea, Direktive 2004/18 – Neposredni učinek

Približevanje zakonodaj – Postopki za oddajo javnih naročil gradenj, blaga in storitev – Direktiva 2004/18 – Oddaja javnih naročil – Pogoji za ugotavljanje sposobnosti – Tehnična in strokovna sposobnost – Dokazna sredstva – Člen 48(2)(a)(ii), druga alinea, Direktive 2004/18 – Obveznosti in pristojnosti nacionalnega sodišča – Razlaga nacionalne ureditve v skladu s pravom Unije – Meje – Obveznost zadevne države članice, da povrne škodo, ki so jo posamezniki utrpeli zaradi neskladnosti nacionalnega prava s pravom Unije

Glej besedilo odločbe. (Glej točko 16.)

Glej besedilo odločbe. (Glej točki 21 in 22.)

Glej besedilo odločbe. (Glej točke od 24 do 26.)

Člen 48(2)(a)(ii), druga alinea, Direktive 2004/18 o usklajevanju postopkov za oddajo javnih naročil gradenj, blaga in storitev je treba razlagati tako, da – če ni bilo prenosa v nacionalno pravo – izpolnjuje pogoje za podelitev pravic posameznikom, na katere se lahko pred nacionalnimi sodišči sklicujejo proti naročniku, če je slednji javni subjekt ali na podlagi akta javnega organa odgovoren, da pod njegovim nadzorom zagotovi storitev v javnem interesu, in ki ima za to posebne pristojnosti, ki presegajo pristojnosti iz običajnih pravil, ki se uporabljajo pri odnosih med posamezniki. (Glej točko 27 in točko 1 izreka.)

Člen 48(2)(a)(ii), druga alinea, Direktive 2004/18 o usklajevanju postopkov za oddajo javnih naročil gradenj, blaga in storitev je treba razlagati tako, da ne nasprotuje uporabi pravil, ki jih določi naročnik, in ki gospodarskemu subjektu ne omogočajo, da svoje tehnične sposobnosti dokaže z izjavo, ki jo sam podpiše, razen če dokaže, da potrdila zasebnega kupca ne more pridobiti ali da bi bilo to zelo težavno. V tem kontekstu bi se lahko izkazalo, da pravila iz obvestila o naročilu, ki gospodarskemu subjektu dovoljujejo, da predloži enostransko izjavo za dokaz njegovih tehničnih sposobnosti, samo če dokaže, da nikakor ni mogel pridobiti potrdila zasebnega kupca, niso sorazmerna. Vendar se pravila iz obvestila o naročilu, v skladu s katerimi se gospodarski subjekt upravičeno sklicuje na tako enostransko izjavo tudi v okoliščini, ko z objektivnimi elementi, ki jih je treba preveriti glede na posamezen primer, dokaže obstoj resne težave, ki mu preprečuje pridobitev takega potrdila, ki jo je mogoče pripisati na primer nesodelovanju zadevnega zasebnega kupca, zdijo v skladu z načelom sorazmernosti, saj se s temi pravili na zadevni gospodarski subjekt ne prenese čezmerno dokazno breme glede na te cilje. (Glej točke 41, 42, 44 in točko 2 izreka.)

Glej besedilo odločbe. (Glej točko 48.)